4. pielikums
[bookmark: _Hlk233884621]Atklāta konkursa “Bolus injektora sistēmas piederumu piegāde”, 
Id. Nr. LRS 2026/_, nolikumam

LĪGUMS (projekts)
par Bolus injektora sistēmas piederumu piegādi

Pircēja līguma Nr. ________
Piegādātāja līguma Nr. ________ 
Atklāts konkurss zem ES sliekšņa
Id. Nr. LRS 2026/__

Liepājā								             Datums skatāms laika zīmogā

Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”, reģ. Nr. 42103041306, tās valdes locekļa Andra Vistiņa un Andra Platā personā, kuri rīkojas uz statūtu pamata, turpmāk - Pircējs, no vienas puses, un
____________, reģ. Nr. ________, tās ______ personā, kurš/-a rīkojas uz _________ pamata, turpmāk – Piegādātājs, no otras puses, 
abas kopā turpmāk - Puses un atsevišķi arī - Puse, pamatojoties uz Pircēja organizētā atklāta konkursa “Bolus injektora sistēmas piederumu piegāde”, Id. Nr. LRS 2026/__, turpmāk – Iepirkums, rezultātiem, un Piegādātāja iesniegto piedāvājumu, noslēdz šādu līgumu, turpmāk – Līgums:

1. LĪGUMA PRIEKŠMETS
0. Piegādātājs pārdod un piegādā Pircējam Bolus injektora sistēmas piederumus (turpmāk – Prece vai Preces) saskaņā ar Tehnisko specifikāciju – finanšu piedāvājumu (Līguma 1. pielikums) un Līguma 3.10.1. punktā norādītās Pircēja pilnvarotās personas pasūtījumu.
0. Pircējs pieņem pasūtītās Preces par Līguma 1. pielikumā noteikto cenu un samaksā Piegādātājam saskaņā ar Līguma noteikumiem.
0. Preces piegādā atsevišķās partijās, pamatojoties uz Pircēja ikreizēju pasūtījumu, kuru Pircējs izpilda saskaņā ar Līguma noteikumiem.
0. Pircējs pasūta Preces sev nepieciešamajā apjomā atkarībā no pacientu plūsmas. Pircējam nav pienākuma izpirkt Preces visā Līguma 1. pielikumā norādītajā apjomā vai par visu Līguma 2.1. punktā noteikto summu.
0. Līguma izpildē Piegādātājam ir saistošs:
4. Līgums un tā pielikumi;
4. visi Iepirkumā iesniegtie dokumenti;
4. normatīvie akti, kas regulē Līguma 1.1. apakšpunktā noteikto.

1. LĪGUMA SUMMA UN NORĒĶINU KĀRTĪBA
1. Kopējā Līguma cena par piegādātajām Precēm atbilstoši Piegādātāja piedāvātajai Preces cenai (Preces cena ietver Preces vērtību bez pievienotās vērtības nodokļa (turpmāk - PVN) likmes, Preču piegādes izdevumus līdz Līgumā norādītajai piegādes vietai (t. sk. transporta izdevumus), Preču izkraušanu, iepakojuma izmaksas, visus nodokļus un nodevas, kā arī citas izmaksas, kas attiecas uz Precēm un to piegādi) un Pircēja prognozētajam Preču iegādes daudzumam, noteikta līdz ________ EUR (_______). 
1. Ja saskaņā ar normatīvajiem aktiem tiek grozīta Preču PVN likme, Līguma 2.1. punktā noteiktā Līguma summa ar PVN tiek grozīta bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Preču cenas un līgumcena šādā kārtībā nemainās.
1. Pircējs par piegādātām, nodotām un Līguma noteikumiem atbilstošām, kvalitatīvām Precēm norēķinās saskaņā ar Piegādātāja iesniegto un abpusēji parakstīto Preču pavadzīmi - rēķinu, veicot pārskaitījumu uz rēķinā norādīto bankas kontu 30 (trīsdesmit) dienu laikā no Preču pavadzīmes - rēķina abpusējas parakstīšanas dienas.
1. Par Preču piegādes apmaksas dienu atzīst dienu, kad Pircējs ir pārskaitījis naudu uz Piegādātāja bankas kontu, ko apliecina attiecīgais maksājuma uzdevums
1. Piegādātājs Preču pavadzīmē - rēķinā norāda Līguma numuru un ražotāja Preču kodus. Gadījumā, ja minētie rekvizīti nav norādīti Piegādātāja sagatavotajā Preču pavadzīmē - rēķinā, Pircējam ir tiesības nepieņemt šādu Preci un pavadzīmi - rēķinu.

1. PREČU PIEGĀDES UN SAŅEMŠANAS KĀRTĪBA
2. Piegādātājs Preces piegādā Slimnīcas ielā 25, Liepājā, Latvijā, struktūrvienībā “Aptieka”.
2. Pircējs Piegādātāja elektroniskajā pastā ___________, arī neizmantojot drošu elektronisko parakstu, vai citādi rakstiski pierādāmā veidā paziņo Piegādātājam par nepieciešamo Preču daudzumu. 
2. Piegādātājs piegādā Preces Pircējam ne vēlāk kā 5 (piecu) darba dienu laikā no pasūtījuma saņemšanas dienas. Preces Pircējam piegādā darba dienās laikā no plkst. 09.00 līdz plkst. 15.00, konkrētu piegādes laiku saskaņojot ar Pircēja pilnvaroto personu.
2. [bookmark: _Hlk28943368]Preču piegādes veicamas atbilstoši Pircēja ikreizējiem pasūtījumiem saskaņā ar Līguma noteikumiem. Gadījumā, ja Piegādātājs nevar piegādāt Preces Līgumā noteiktajā termiņā, Piegādātājs nekavējoties par to informē Pircēju nosūtot informāciju uz 3.11.1. punktā norādīto Pircēja e-pasta adresi. Piegādātājs norāda iepirkuma priekšmeta pozīcijas Nr., Preces nosaukumu un daudzumu, kuru nespēj piegādāt, kā arī konkrētu termiņu (datumu), kad varēs piegādāt Preces, vai norādi, ka saistības nespēs turpināt.
2. Piegādātājs nodod Preces kopā ar Preču pavadzīmēm - rēķiniem, Preču izcelsmes un garantijas sertifikātiem (ja nepieciešams). Preču dokumentos jābūt norādītam Preču uzglabāšanas režīmam un citai ražotāja noteiktai specifikācijai, kā arī Līguma 4. daļā minētajai informācijai.
2. Piegādātājs nodrošina, ka Pircējam tiek iesniegti vismaz trīs atbilstoši tiesību normatīvajiem aktiem noformēti Preču pavadzīmju - rēķinu eksemplāri (viens eksemplārs - Piegādātājam, divi eksemplāri – Pircējam). Preču pavadzīmēs - rēķinos norāda piegādāto Preču cenas euro, PVN likmi un kopējo piegādes summu ar PVN, kā arī Līguma numuru.
2. Piegādātās Preces pēc nosaukumiem, daudzuma, cenām un kvalitātes pieņem Pircēja pilnvarotā persona.
2. Gadījumā, ja Piegādātājs nav piegādājis Pircējam Preces atbilstoši pasūtījumam vai ir piegādājis nekvalitatīvas, bojātas vai normatīvajos aktos noteiktajām prasībām neatbilstošas Preces, Pircējam ir tiesības tās nepieņemt.
2. Pieņemot piegādāto Preci, Pircējs pārbauda piegādātās Preces atbilstību pasūtījumam un pavadzīmei – rēķinam. Parakstītu Piegādātāja Preču pavadzīmes – rēķina eksemplāru Pircējs nosūta pa pastu uz Piegādātāja juridisko adresi vai atdod nākamajā Preču piegādes reizē.
2. Pilnvarotās personas Līguma saistību izpildīšanā:
9. no Pircēja puses:
	Amats:
	Aptiekas grāmatvede / Aptiekas noliktavas darbinieks

	Tālrunis:
	[bookmark: _Hlk28957055]63403279

	e-pasts:
	aptieka@liepajasslimnica.lv


9. no Piegādātāja puses:
	Amats:
	

	Vārds, uzvārds:
	

	Tālrunis:
	

	e-pasts:
	


2. Līguma 3.10. punktā norādītās e-pasta adreses uzskatāmas par Pušu oficiālajām e-pasta adresēm, un no tām nosūtītā informācija, arī neizmantojot drošu elektronisko parakstu, ir saistoša Pusēm.
2. Puses apliecina, ka to pilnvarotās personas ir informētas par to personas datu nodošanu otras Puses pārziņā Līguma 3.10. punktā noteiktajā apjomā.


1. PREČU KVALITĀTE
3. Precēm jābūt jaunām, atbilstoši iepakotām, marķētām ar izgatavotāja firmas zīmi, CE marķējumu, un tām jābūt pievienotai visai nepieciešamajai informācijai atbilstoši Latvijas Republikas normatīvajos aktos noteiktajām prasībām. Preču iepakojumam jānodrošina Preču saglabāšana, tās transportējot un pēc tam uzglabājot.
3. Precēm ir jābūt reģistrētām un deklarētām Latvijas Republikas normatīvajos aktos noteiktajā kārtībā kā medicīnas precēm un to derīguma termiņam piegādes brīdī jābūt ne mazākam kā ¾ no visa kopējā derīguma termiņa.
3. Precēm jābūt savietojamām ar Pasūtītāja rīcībā esošo ražotāja Ulrich Medical kontrastvielas padevēju - bolus injektoru CT Motion un ražotāja Imaxeon Pty Ltd kontrastvielas padevēju – bolus injektoru Salient Single.
3. Piegādātājs garantē piegādāto Preču atbilstību Līguma noteikumiem, kā arī to, ka Preču izmantošana atbilstoši to uzdevumam nenodarīs zaudējumus vai kaitējumu cilvēka veselībai.
3. Par Preču kvalitātes, t. sk. slēptiem defektiem un trūkumiem, ko nevar pamanīt Preču pieņemšanas brīdī, neatbilstību tehniskajai specifikācijai vai Preču funkcionalitātei Pircējs noformē neatbilstību aktu, ko nosūta e-pastā Līguma 3.10.2. punktā noteiktajai Piegādātāja pilnvarotajai personai. 
3. Piegādātājs Pircēja paziņojumā norādītajā termiņā ar saviem resursiem, bez papildu samaksas apmaina neatbilstošās Preces pret Līguma noteikumiem atbilstošām.
3. Piegādātājs sedz visus izdevumus, kas saistīti ar Līguma 4.5. punkta kārtībā konstatēto nekvalitatīvo Preču apmaiņu. Ja neatbilstošo Preču apmaiņa nav iespējama, Piegādātājs nekavējoši atmaksā Pircējam naudu, kuru saņēmis par Līguma noteikumiem neatbilstošajām Precēm. 
3. Piegādātājam ir tiesības 2 (divu) darba dienu laikā no neatbilstību akta saņemšanas dienas ierasties pie Pircēja pārbaudīt Preču kvalitāti. Ja Puses nevar vienoties par Preču kvalitātes atbilstību Līguma noteikumiem, Puses var pieaicināt neatkarīgu ekspertu. Izdevumus par ekspertīzes veikšanu apmaksā Puse, kuras apgalvojumus eksperts noraida.
3. Ja Piegādātājs, saņēmis Līguma 4.5. punktā minēto neatbilstību aktu, nespēj apmainīt Preci Pircēja noteiktajā termiņā, tad Pircējs var veikt nepieciešamās darbības uz Piegādātāja rēķina un riska, kā arī izdevumus par šādām darbībām Pircējs ieskaita kārtībā ietur no nākamās Preču piegādes apmaksas summas. 

1. PUŠU ATBILDĪBA
4. Par Līgumā noteiktā maksājuma termiņa kavējumu Pircējs maksā Piegādātājam līgumsodu 0,5% apmērā no apmaksājamās summas ar PVN par katru nokavēto dienu, bet ne vairāk kā 10% no apmaksājamās summas.
4. Par Preču piegādes termiņa nokavējumu Līgumā noteiktajā termiņā Piegādātājs maksā Pircējam līgumsodu 0,5% apmērā no pasūtījuma summas ar PVN par katru nokavēto Preces piegādes dienu, bet ne vairāk kā 10% no pasūtījuma summas.
4. Ja Līguma 4.4. punktā norādītajā paziņojumā noteiktajā termiņā Piegādātājs neapmaina nekvalitatīvo Preci, tad tas 10 (desmit) dienu laikā atmaksā Pircējam nekvalitatīvās Preces cenu un līgumsodu 10% apmērā no nekvalitatīvās Preces cenas.
4. Līgumsoda samaksa neatbrīvo Puses no saistību izpildes.
4. Piegādātājs un Pircējs Preces īpašumtiesības nodod un iegūst Preces nodošanas un pieņemšanas brīdī.
4. Puses ir atbildīgas par to darbības / bezdarbības rezultātā otrai Pusei nodarītajiem zaudējumiem.
4. Iesniedzot piedāvājumu Iepirkumā, Piegādātājs ir apliecinājis, ka piedāvājums ir izstrādāts neatkarīgi no citiem pretendentiem. Gadījumā, ja tiek atklāts, ka piedāvājums pirms tā iesniegšanas jebkādā veidā ir saskaņots ar citu pretendentu, kā rezultātā Pasūtītājam jebkādā apmērā rodas zaudējumi, Piegādātājs sedz visus zaudējumus, kas radušies tā rīcības rezultātā.

1. NEPĀRVARAMAS VARAS APSTĀKĻI
5. Puses nav atbildīgas par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Puses nevarēja iepriekš paredzēt un novērst.
5. Pie šādiem apstākļiem pieskaitāmi - ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
5. Par nepārvaramas varas apstākli neatzīst piegādātāju un citu iesaistīto personu saistību neizpildi, vai nesavlaicīgu izpildi.
5. Tai Pusei, kura savu rīcību pamato ar nepārvaramas varas apstākļiem, šie apstākļi jāpierāda un nekavējoties par tiem jāpaziņo otrai Pusei, norādot iespējamo saistību izpildes termiņu.
5. Puse nevar atsaukties un nepārvaramas varas apstākļiem, ja tā nav ievērojusi Līguma 6.4. punktā noteikto.
5. Nepārvaramas varas apstākļu iestāšanās gadījumā Puses vienojas par turpmāku Līguma saistību izpildes kārtību vai Līguma izbeigšanu.

1. LĪGUMA TERMIŅŠ, TĀ GROZĪŠANAS UN IZBEIGŠANAS KĀRTĪBA
0. Līgums stājas spēkā tā parakstīšanas dienā un ir spēkā 24 (divdesmit četrus) mēnešus.
0. Līgumu var izbeigt vai grozīt, Pusēm rakstiski vienojoties.
0. Puses var vienoties par Līguma darbības termiņa pagarinājumu līdz jauna iepirkuma rezultātu izsludināšanai un līguma noslēgšanai, ja objektīvu iemeslu dēļ jauna iepirkuma rezultātus par Līguma priekšmetu neizsludina līdz Līguma darbības beigu termiņam vai uz citu periodu, ja Līguma 7.1. punktā noteiktajā termiņā nav iztērēta Līguma 2.1. punktā norādītā Līguma summa.
0. Pircējs ir tiesīgs iegādāties no Piegādātāja Tehniskajā specifikācijā – finanšu piedāvājumā (Līguma 1. pielikums) norādītajām Precēm līdzvērtīgas preces, kuru nepieciešamību Līguma slēgšanas brīdī nevarēja paredzēt, iepriekš vienojoties ar Piegādātāju par šādu Preču specifikāciju un cenu. Par līdzvērtīgām Precēm tiek uzskatītas Preces, kas klasificējamas kā Tehniskajā specifikācijā – finanšu piedāvājumā norādītās Preces.
0. Ja Līguma darbības laikā Tehniskajā specifikācijā – finanšu piedāvājumā norādītās Preces ražotājs uzlabo, Pircējs ir tiesīgs iegādāties šādas uzlabotās Preces. Piegādātājs nosūta Pircējam uzlaboto Preču piedāvājumu, pievienojot aizpildītu Preču aizvietošanas veidlapu, kurā salīdzināta jauno preču atbilstība Iepirkuma tehniskajā specifikācijā izvirzītajām prasībām, un, Pircēja akcepta gadījumā, attiecīgās izmaiņas Puses saskaņo e-pastā.
0. [bookmark: _Hlk81489507]Ja Līguma darbības laikā Preču ražotājs maina Līguma 1. pielikumā norādīto Preču kodus, taču Preču specifikācija, funkcionalitāte un cena paliek nemainīga, šādas izmaiņas Puses saskaņo e-pastā.
0. Piegādātājs ir tiesīgs piedāvāt Pircējam Preces ar atlaidi. Šādas izmaiņas Puses saskaņo e-pastā.
0. Ja publiskajā telpā ir pieejama informācija, ka kopējā Preču tirgū konkrēto Preci var iegādāties par cenu, kas ir zemāka par Piegādātāja piedāvāto zemāko cenu, Pircējam ir tiesības iegādāties Preci par zemāko piedāvāto cenu.
0. Puses var vienoties par Līguma summas izmaiņām, ja Līguma darbības laikā mainījusies Pircēja faktiskā nepieciešamība pēc Precēm, ņemot vērā Publisko iepirkumu likuma prasības.
0. Puses ir tiesīgas veikt Līguma grozījumus, ja Piegādātāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
0. Puses, savstarpēji vienojoties, var veikt citas izmaiņas Līgumā, ievērojot Publisko iepirkumu likuma prasības.
0. Pusei ir tiesības vienpusēji atkāpties no Līguma, 30 (trīsdesmit) kalendāra dienas iepriekš par to rakstiski brīdinot otru Pusi. Par brīdinājumu tiek uzskatīts rakstveidā noformēts un otrai Pusei nosūtīts paziņojums.
0. Pircējam ir tiesības vienpusēji izbeigt Līgumu, ja iestājies vismaz viens no šādiem apstākļiem:
12. Piegādātājs pēc pasūtījuma saņemšanas nav piegādājis Pircējam Preces saskaņā ar Līguma 3. daļā noteikto kārtību;
12. Piegādātājs vairāk nekā divas reizes nepilda vai pārkāpj Līgumā noteiktās saistības;
12. notikusi Piegādātāja labprātīga vai piespiedu likvidācija, pret Piegādātāju uzsākta maksātnespējas procedūra vai iestājušies citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pircēja tiesības, kuras izriet no Līguma;
12. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
12. Piegādātājs Pircējam nodarījis zaudējumus;
12. Preces lietošana izraisa ārstniecības procesa nelabvēlīgas sekas, kas var radīt draudus pacienta veselībai vai dzīvībai, Preces kvalitātes prasības būtiski atšķiras no tehniskajās specifikācijās norādītajām;
12. pret Piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru rezultātā turpmāka Līguma izpilde nav iespējama, kā arī gadījumā, ja attiecīgie apstākļi bija pastāvējuši pirms Līguma noslēgšanas, bet Pircējam tie nebija zināmi;
12. ārējā normatīvajā aktā noteiktajos gadījumos.
0. Līguma 7.13.1. un 7.13.6. punktā norādītajā gadījumā Pircējam ir tiesības atkāpties no Līguma konkrētās iepirkuma priekšmeta pozīcijās, Līgumam pārējās pozīcijās paliekot spēkā.
0. Piegādātājam ir tiesības vienpusēji izbeigt Līgumu, ja iestājies vismaz viens no šādiem apstākļiem:
14. notikusi Pircēja labprātīga vai piespiedu likvidācija;
14. pret Pircēju uzsākta maksātnespējas procedūra;
14. Pircējs 30 (trīsdesmit) dienu laikā pēc Līguma noteiktā samaksas termiņa nav veicis maksājumus par piegādātajām Precēm.
0. Par vienpusēju atkāpšanos no Līguma Puse nosūta otrai Pusei rakstisku paziņojumu uz tās juridisko adresi vai elektroniski parakstītu paziņojumu uz tās Līgumā norādīto e-pasta adresi. Līgums uzskatāms par izbeigtu desmitajā dienā pēc rakstiska paziņojuma nodošanas nosūtīšanai pasta iestādē vai nosūtīšanas otrai Pusei e-pastā. 

1. CITI NOTEIKUMI
1. Puses garantē, ka tām ir attiecīgās pilnvaras, lai slēgtu Līgumu un uzņemtos tajā noteiktās tiesības un pienākumus, kā arī iespējas veikt  Līgumā noteikto pienākumu izpildi.
1. Būtiski Līguma grozījumi jānoformē rakstiski un jāparaksta abām Pusēm un tie kļūst par Līguma neatņemamu sastāvdaļu. Līgumā atsevišķi norādītos gadījumos izmaiņas var saskaņot e-pastā, neizmantojot drošu elektronisko parakstu.
1. Strīdus Puses risina, rakstiski vienojoties vai, ja vienošanos panākt nav iespējams, strīdu nodod izskatīšanai Latvijas Republikas tiesā Latvijas Republikas tiesību aktos noteiktajā kārtībā.
1. Visos Līgumā neatrunātajos jautājumos Puses rīkojas saskaņā ar Latvijas Republikas normatīvajiem aktiem.
1. Informācijas apmaiņai Puses var izmantot Līgumā norādīto elektronisko pastu, neizmantojot drošu elektronisko parakstu.
1. Pusei, mainoties Līgumā norādītajiem rekvizītiem vai Līguma 3.10. punktā noteiktajām pilnvarotajām personām / to kontaktinformācijai, 5 (piecu) darba dienu laikā ir jāpaziņo par to otrai Pusei. Ja Puse neizpilda šī punkta noteikumus, uzskatāms, ka otra Puse pilnībā izpildījusi savas saistības, lietojot Līgumā esošo informāciju.
1. Līgums sagatavots uz 5 (piecām) lapām un parakstīts ar drošu elektronisko parakstu.
1. Līgumam parakstīšanas dienā pievienots 1 (viens) pielikums: Tehniskā specifikācija – finanšu piedāvājums.

1. PUŠU REKVIZĪTI UN PARAKSTI

	PIRCĒJS
Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”
Reģistrācijas Nr. 42103041306
Juridiskā adrese: Slimnīcas iela 25, Liepāja, LV-3414 
Tālrunis: 63403222
e-pasts: birojs@liepajasslimnica.lv
Bankas nosaukums: AS Swedbank
Bankas kods: HABALV22
Norēķinu konts: LV79HABA0551017064193
 
___________________________________
Paraksttiesīgā persona
(Vārds, uzvārds, amats)
	PIEGĀDĀTĀJS
Nosaukums: 
Reģistrācijas Nr. 
Juridiskā adrese: 
Tālrunis:
e-pasts: 
Bankas nosaukums:
Bankas kods:
Norēķinu konts:



___________________________________
Paraksttiesīgā persona
(Vārds, uzvārds, amats) 



ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

